Asociaţia "Conferinţele Facultăţii de Drept a Universităţii din Bucureşti" (constituită exclusiv din cadre didactice ale acestei facultăţi) organizează în zilele de 17 si 18 februarie 2012, în Aula Magna a Palatului Facultăţii de Drept a Universităţii din Bucureşti, conferinţa intitulată "Reglementări fundamentale în cadrul noului Cod civil şi al noului Cod de procedură civilă", ale cărei lucrări sunt deschise magistraţilor, avocaţilor, consilierilor juridici, notarilor publici şi tuturor celorlalte profesii juridice. 

          Detalii privind modul de participare (nemijlocit sau on-line), înregistrare şi costurile aferente pot fi obținute AICI sau pe pagina web a Facultăţii de Drept a Universităţii din Bucureşti - www.drept.unibuc.ro   

          Avocaţii care vor participa nemijlocit la conferinţă vor primi un atestat de participare din partea organizatorilor, în baza căruia, la cerere, Institutul Naţional pentru Pregătirea şi Perfecţionarea Avocaţilor - INPPA va acorda participanților un număr de 15 (cinsprezece) puncte de pregătire profesională.

